NORAKSTS

|  |  |
| --- | --- |
| 26.05.2022. | Nr.8/7 |

###### LĪGUMA PAR APBŪVES TIESĪBAS PIEŠĶIRŠANU ZEMESGABALAM

###### ZĀLĪTES IELĀ 2, JELGAVĀ DARBĪBAS APTURĒŠANA

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Jelgavas valstspilsētas pašvaldības administrācijā 2022. gada 20. aprīlī saņemts SIA “Krematoriju apvienība” lūgums, kurā lūdz apturēt no 2022. gada 10. marta uz visu tiesvedības laiku starp Jelgavas valstspilsētas pašvaldību un SIA “Krematoriju apvienība” 2021. gada 20. aprīlī noslēgtā Līguma par apbūves tiesības piešķiršanu zemesgabalam Zālītes ielā 2, Jelgavā (turpmāk- Līgums) darbību. Savu lūgumu pamato ar Administratīvās apgabaltiesas 2022. gada 10. marta lēmumu lietā Nr. A420293021, ar kuru ir apturēti visi būvniecības darbi līdz tiesa izskatīs Jelgavas iedzīvotāju iesniegto pieteikumu par būvniecības ieceru apstrīdēšanu un spēkā stāsies tiesas spriedums.

Saskaņā ar Jelgavas pilsētas domes 2020. gada 17. decembra lēmumu Nr. 19/15 “Zemesgabala daļas Zālītes ielā 2, Jelgavā apbūves tiesības izsole” (turpmāk- Lēmums Nr.19/15) tika nolemts izsolīt rakstiskā izsolē zemesgabala Zālītes ielā 2, Jelgavā, kadastra apzīmējums 09000170375, daļas 15000 m2 platībā (turpmāk – Zemesgabals) apbūves tiesību, nosakot, ka:

* 1. uz Zemesgabala jāizbūvē krematorija – sēru nams, kolumbārijs un to funkcionēšanai nepieciešamās inženierbūves (turpmāk – Objekts);
  2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
  3. Objekts jānodod ekspluatācijā ne vēlāk kā 24 mēnešu laikā no līguma par apbūves tiesības piešķiršanu noslēgšanas dienas;
  4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas.

Jelgavas pilsētas dome 2021. gada 25. martā ar lēmumu Nr. 4/15 “Zemesgabala daļas Zālītes ielā 2, Jelgavā, apbūves tiesības izsoles rezultātu apstiprināšana” nolēma apstiprināt Zemesgabala apbūves tiesības izsoles rezultātus un piešķirt apbūves tiesību izsoles uzvarētājai SIA “Krematoriju apvienība” par apbūves tiesību maksu gadā 5000 *euro* bez pievienotās vērtības nodokļa un pilnvarot Jelgavas valstspilsētas pašvaldības izpilddirektoru slēgt Līgumu, kurš apstiprināts ar Lēmumu Nr. 19/15.

Starp Jelgavas valstspilsētas pašvaldību un SIA “Krematoriju apvienība” 2021. gada 20. aprīlī noslēgts Līgums, ar kuru SIA “Krematoriju apvienība” piešķirta apbūves tiesība uz 30 gadiem no Līguma noslēgšanas dienas ar nosacījumu, ka 10 mēnešu laikā no Līguma parakstīšanas dienas SIA “Krematoriju apvienība” uzsāk Objekta būvniecību un nodod to ekspluatācijā ne vēlāk kā 24 mēnešu laikā no Līguma noslēgšanas dienas.

Jelgavas valstspilsētas dome 2021. gada 25. novembrī izskatīja Jelgavas iedzīvotāju kolektīvo iesniegumu, ar kuru tie apstrīdēja Jelgavas valstspilsētas pašvaldības administrācijas Būvvaldes akceptētās būvniecības ieceres Objektam, un pieņēma lēmumu Nr. 19/4 “Jelgavas iedzīvotāju kolektīvā iesnieguma par krematorijas un ar to saistītajām būvniecības iecerēm Zālītes ielā 2, Jelgavā, izskatīšana” (turpmāk- Lēmums Nr. 19/4) ar kuru nolēma atstāt negrozītus Jelgavas valstspilsētas pašvaldības administrācijas Būvvaldes lēmumus par Objekta būvniecības ieceru akceptēšanu.

Jelgavas iedzīvotāji apstrīdēja Lēmumu Nr.19/4, iesniedzot Administratīvajā rajona tiesā pieteikumu par Lēmuma Nr. 19/4 atcelšanu, kurā lūdza atcelt Lēmumu Nr. 19/4 un apturēt darbību Jelgavas valstspilsētas pašvaldības administrācijas Būvvaldes lēmumiem, kuri atstāti negrozīti ar Lēmumu Nr.19/4.

Administratīvā apgabaltiesa 2022. gada 10. martā ar lēmumu administratīvajā lietā Nr. A420293021 nolēma atcelt Administratīvās rajona tiesas 2022. gada 27. janvāra lēmumu, ar kuru tika noraidīts Jelgavas iedzīvotāju lūgums apturēt darbību Jelgavas valstspilsētas pašvaldības administrācijas Būvvaldes lēmumiem, kuri atstāti negrozīti ar Lēmumu Nr.19/4, un apturēt Lēmuma Nr.19/4 darbību.

Administratīvās apgabaltiesas 2022. gada 10. marta lēmums administratīvajā lietā Nr. A420293021 stājās spēkā no tā pieņemšanas brīža.

Ņemot vērā apstākli, ka Administratīvā apgabaltiesa 2022. gada 10. martā ar lēmumu administratīvajā lietā Nr. A420293021 ir apturējusi Lēmuma Nr. 19/4 darbību, no kā izriet, ka SIA “Krematoriju apvienība” ir liegta iespēja izmantot Līgumā pielīgto apbūves tiesību un slēdzot Līgumu ne Jelgavas valstspilsētas pašvaldībai, ne SIA “Krematoriju apvienība” nebija iespējams paredzēt šādu tiesas nolēmumu par būvniecības procesa apturēšanu, jo atbilstoši Būvniecības likuma 14.panta nosacījumiem lēmuma par būvniecības ieceres akceptēšanu pārsūdzēšana neaptur tā darbību, tā kā minētais apstāklis iestājies no pusēm neatkarīgu apstākļu dēļ,

**JELGAVAS VALSTSPILSĒTAS DOME NOLEMJ:**

1. Apturēt starp Jelgavas valstspilsētas pašvaldību un SIA “Krematoriju apvienība” 2021. gada 20.aprīlī noslēgtā Līguma par apbūves tiesības piešķiršanu zemesgabalam Zālītes ielā 2, Jelgavā darbību.
2. Lēmuma 1.punkts piemērojams no 2022. gada 10. marta līdz administratīvās lietas Nr. A420293021 izskatīšanai tiesu instancēs un sprieduma spēkā stāšanās dienai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā